Å bli født på nytt, er et uttrykk som i mange esoteriske skoler blir forstått som indre innvielse. En innvielse skjer i kraft av disiplinert renselse som fører til visse integrasjonskriser, og derfor videre til en psykisk nyorientering på et høyere bevissthetsnivå. Den sluttlige prosessen ved å stabilisere det nye bevissthetsfokuset, kalles som regel innvielse, og da sies det at mennesket er født på ny. Da vil mennesket mestre sitt liv ut fra et høyere bevissthetsnivå med følgende ny erkjennelse om seg selv og verden. Det finnes flere innvielser fram til full opplysning eller illuminasjon, og denne prosessen kalles . De forskjellige esoteriske skolene har forskjellige tolkninger og tilnærmelser vedrørende innvielse, men vi finner som regel en tilsvarende forståelse av de psykologiske nivåene som et individ må utvikle seg gjennom, hvis målsetning alltid er å finne det evige i mennesket, og leve og virke bevisst ut fra denne åndelige kjernen også på et fysisk nivå.